На основу члана 38. Закона о удружењима (,,Службени гласник РС”, бр. 51/09 и 99/11 - др. закони), члана 3. Закона о задужбинама и фондацијама (,,Службени гласник РС”, бр. 88/10 и 99/11 - др. закон),члана 46. Закона о локалној самоуправи („Службени гласник РС“, бр. 129/07, 83/14 - др. закон, 101/16 - др. закон, 47/18 и 11/21-др.закон), члана 58. Статута општине Пожега, (,,Службени лист општине Пожега” бр. 1/19) и члана 7. Одлуке о утврђивању јавног интереса у општини Пожега (,,Службени лист општине Пожега” бр. 12/22), Општинско веће општине Пожега, на седници одржаној \_\_\_\_\_\_\_\_\_\_2024. године, доноси

**ОДЛУКУ**

**о приоритетним областима од јавног интереса у општини Пожега**

**за 2025. и 2026. годину у којима ће се подстицати програми**

**од јавног интереса које реализују удружења**

**Члан 1.**

На основу извештаја Комисије за утврђивање и преиспитивање јавног интереса о одржаним консултацијама, извештаја о спроведеној јавној расправи, и анализе друштвених и економских потреба на територији општине Пожега, утврђују се следеће области и приоритетне области од јавног интереса, у којима ће се подстицати програми од јавног интереса које реализују удружења у 2025. и 2026. години:

1. **Друштвена брига о деци и младима**

***-*  *Подстицање дечјег стваралаштва и стваралаштва за децу и младе***

***-* *Едукација деце о саобраћајној култури, понашању у саобраћају***

***- Подршка у планирању, развоју и реализовању професионалне каријере младих***

*Циљеви: 1.* *Стварање услова за развој креативности, иновативности код деце и младих; 2. Подизање свести код деце о саобраћајној култури, понашању у саобраћају и о активностима везаним за саобраћајну културу ; 3. Стварање услова за подршку младима-ученицима и студентима у планирању и развоју каријере; 4. Обезбеђивање подршке младима у планирању, развоју и реализовању професионалне каријере*

*Показатељи: 1) Број укључене деце у активностима повећања креативности и развијања талената; 2) Број одржаних обука и радионица о саобраћајној култури и понашању у саобраћају; 3) Повећан број припадника локалне заједнице који пружају различите врсте подршке програмима посвећеним младима - ученицима и студентима у развоју каријере; 4) Број обука које доприносе повећању компетенција младих на тржишту рада*

1. **Друштвена брига о старијим особама**

***- Друштвена брига о пензионерима***

***- Подстицање хуманитарних програма за подршку старим лицима***

*Циљеви: 1. Унапређење положаја пензионера у друштву; 2. Подизање нивоа свести о хуманитарним акцијама за побољшање положаја старих лица;*

*Показатељи:* *1)Успешно реализоване активности које доприносе укључивању пензионера у друштвене токове; 2) Побољшан положај пензионера кроз задовољење њихових потреба; 3) Повећан број припадника локалне заједнице који учествују у хуманитарним активностима које ће допринети побољшању животног стандарда старих лица*

**3. Заштита лица са инвалидитетом**

***- Унапређење квалитета живота особа са инвалидитетом***

***-******Спровођење стимулативних и инклузивних програма ради што потпунијег учешћа и укључености особа са инвалидитетом у све области друштвеног живота***

*Циљеви:1.Побољшање приступачности информација и отклањања комуникацијских баријера;2.Подизање нивоа свести заједнице о особама са инвалидитетом; 3.**Јачање капацитета удружења ради стварања једнаких могућности за што самосталнији живот особа са инвалидитетом*

*Показатељи: 1) Обезбеђена инстутиционална подршка програмима удружења која спроводе активности засноване на побољшању положаја особа са инвалидитетом; 2) Број корисника обухваћених програмом удружења*

**4. Борачко инвалидска заштита**

***-* *Унапређење учешћа бораца, ратних војних инвалида, цивилних инвалида рата и породица палих бораца у животу шире друштвене заједнице***

***- Неговање традиције ослободилачких ратова Србије***

*Циљеви****:*** *1. Развој и подстицање друштвене свести о значају и положају бораца, ратних војних инвалида, цивилних инвалида рата и породица палих бораца; 2. Јачање улоге удружења* *бораца, ратних војних инвалида, цивилних инвалида рата и породица палих бораца у друштву*

*Показатељи: 1) Обезбеђена инстутиционалана подршка програмима удружења која спроводе активности засноване на унапређење социјалне укључености бораца, ратних војних инвалида, цивилних инвалида рата и породица палих бораца у локалној заједници; 2) организован обилазак и полагање венаца на најмање два споменика-ратна меморијала*

**5. Заштита животне средине и очување природе**

***- Развој свести о значају очувања животне средине уз синхронизовано деловање већег броја организација цивилног друштва***

***- Заштита биљног и животињског света***

*Циљеви: 1. Подизање свести јавности о значају заштите животне средине и очувања природе; 2.Подстицање развоја свести локалне заједнице о значају очувања биљног и животињског света*

*Показатељи: 1) Повећан број међусобних партнерстава између организација цивилног друштва, као и између организација цивилног друштва и јавних предузећа у пројектима из области заштите животне средине; 2) Одржано најмање две еколошке акције, уз активно и бројно учешће чланова локалне заједнице; 3) Организоване најмање две јавне информативне кампање за решавање одређених еколошких проблема; 4) израђене публикације и промовисан значај заштите биљног и животињског света*

**6. Противпожарна заштита**

***- Организовање радионица за децу и младе о противпожарној заштити***

***- Ширење и развијање сваке врсте културе противпожарне заштите***

***- Едукација и обука о противпожарној заштити у домаћинству***

***- Оспособљавање и опремање удружења из области противпожарне заштите***

*Циљеви: 1.Подизање нивоа свести о значају превенције заштите од пожара; 2. Едукација предшколске и школске деце о опасности од пожара; 3. Благовремено и адекватно реагоовање у кризним ситуацијама*

*Показатељи: 1) Број одржаних радионица и предавања; 2) Набављена опрема и модернизовано удружење ради благовременог реаговања у случају пожара*

**7. Заштита и унапређење људских и мањинских права**

***-* *Унапређење положаја и заштите права Рома и Ромкиња***

***-*** ***Социјална инклузија Рома и Ромкиња***

*Циљеви*: *1.* *Подстицај укључивања Рома у друштвени живот заједнице; 2. Допринос социјалној укључености Рома и Ромкиња у локалној заједници*

*Показатељи: 1) Број Рома и Ромкиња обухваћених образовањем и број радно ангажованих, као и укљученост у доношењу одлука на локалном нивоу*

**Члан 2.**

Ова одлука се примењује приликом финансирања и суфинансирања програма од јавног интереса које реализују удружења, средствима из буџета општине Пожега, у складу са општим актима општине Пожега, у наредном периоду од две године.

**Члан 3.**

Сходно утврђеним областима и приоритетним областима од јавног интереса, председник општине Пожега расписаће Јавни конкурс за доделу средстава из буџета општине Пожега за подстицање програма или недостајућег дела средстава за финансирање програма од јавног интереса које реализују удружења, за 2025. и 2026. годину.

**Члан 4.**

Ова одлука ступа на снагу даном доношења и биће објављена у ,,Службеном листу општине Пожега”.

#### ОПШТИНСКО ВЕЋЕ ОПШТИНЕ ПОЖЕГА

#### Број: \_\_\_\_\_\_\_\_

**ПРЕДСЕДАВАЈУЋИ**

**Ђорђе Никитовић**

**Образложење**

Нацрт Одлуке урађен је у складу са Одлуком о утврђивању јавног интереса у општини Пожега (,,Службени лист општине Пожега” бр. 12/22), којом је предвиђено да се на основу ширих области од јавног интереса утврђују приоритетне области од јавног интереса у којима ће бити подстицани програми од јавног интереса које реализују удружења. Одлука се доноси на основу извештаја о спроведеним консултацијама, извештаја о спроведеној јавној расправи и анализе друштвених и економских потреба на територији општине Пожега.

Одлука ће се примењивати приликом спровођења процедура, односно расписивања јавних конкурса за подстицање програма или недостајућег дела средстава за финансирање програма од јавног интереса које реализују удружења, средствима из буџета општине Пожега.

Области и приоритетне области од јавног интереса предвиђене овом Одлуком, утврђују се на сваке две године, у поступку преиспитивања релевантности дотадашњих области од јавног интереса.